Diari Oficial de la Generalitat Valenciana


Sumari del DOGV 2885, del 09-12-1996 (1996/840258)

ORDRE de 8 de novembre de la Conselleria de Cultura, Educació i Ciència, per la qual es modifica l'import global màxim de la convocatòria de diferents tipus d'ajudes i beques en el marc del Pla Valencià de Ciència i Tecnologia, per a l'exercici 1996.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2885

Data del DOGV
:   09-12-1996

Secció del DOGV
:   ALTRES DISPOSICIONS

Número del document
:   1996/840258


Data del document
:   08-11-1996

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 8 de novembre de la Conselleria de Cultura, Educació i Ciència, per la qual es modifica l'import global màxim de la convocatòria de diferents tipus d'ajudes i beques en el marc del Pla Valencià de Ciència i Tecnologia, per a l'exercici 1996.  
Mitjançant l'Ordre de 28 de juny de la Conselleria de Cultura, Educació i Ciència, es convocà la concessió de diferents tipus d'ajudes i beques en el Marc del Pla Valencià de Ciència i Tecnologia, per a l'exercici 1996.  
L'import global màxim de les beques i ajudes, amb càrrec a línia de subvenció 403/000/96, d'acord amb l'apartat tercer de l'esmentada Ordre, era de 320.379.534 de pessetes.  
Aquest import global màxim ja va ser augmentat per l'Ordre de la Conselleria de Cultura, Educació i Ciència en 13. 477. 250.  
Aquest import s'ha vist de nou incrementat per l'Acord del Govern Valencià de 28 d'octubre de 1996, pel qual s'autoritza determinada transferència de crèdit del capítol IV del Programa 422.60 Ensenyaments Universitaris, al capítol IV del Programa 542.10 Investigació Científica i Tècnica, per un import de 68 milions de pessetes.  
Per tot això, i fent ús de les facultats que hem confereix l'article 35 de la Llei de la Generalitat Valenciana 5/ 1983, de 30 desembre, del Govern Valencià,  
Ordene:  
L'import global màxim que es concedirà, amb càrrec a la línia 403/000/96, del programa 542.10 del vigent pressupost, en la convocatòria d'ajudes i beques aprovada per Ordre de 28 de juny de 1996, de la Conselleria de Cultura, Educació i Ciència, queda establert en 299.881.192 pessetes.  
Disposicions finals  
Primera  
Es modifica l'Ordre de 28 de juny de 1996, de la Conselleria de Cultura, Educació i Ciència, per la qual es convoquen diferents tipus d'ajudes i beques en el marc del Pla Valencià de Ciència i Tecnologia, en els termes exposats en aquesta ordre.  
Segona  
Aquesta ordre tindrà efectes des de el dia mateix que ha sigut dictada.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu, en el termini de dos mesos, comptadors des del dia de la publicació, davant la Sala Contenciosa Administrativa del Tribunal Superior de Justícia de Comunitat Valenciana.  
Per a aquesta interposició cal la comunicació prèvia a aquest òrgan.  
Tot això de conformitat amb el que disposa l'article 58 de la llei Reguladora de la Jurisdicció Contenciosa Administrativa i l'article 110 de la Llei 30/1993, de 26 de novembre, de Règim Jurídic de les Administracions Públiques i Procediment Administratiu Comú.  
València, 8 de novembre de 1996  
La consellera de Cultura, Educació i Ciència,  
MARCELA MIRÓ PÉREZ